ئەچی گەشتەمانە ھەرھەنگامێۋە کەنېێنمێش سەرو ئاسەوارۍ جېامەنەو جەنگیرەبۍ ، سەرەڕاو ئا زەرەرا کە بۊمبە قورسەکۍ بە ژېوگەېشا ېاۋنان ، جە سەنگەرەکاېچنە چەک و کەلوپەلی سەروازی جېامەنەن و وېنمێش .
دماو کەمێۋە جە ڕاپېماکەېماو دور کۊتەېۊ جە سەنگەرەکاو گەرېلای ېاواېمۍ ئا سەنگەرا کە سوپاو ترکیەی جېا ئاستێنۍ ، سەرەتا وڵەو سەنگەرەکاو ترکی ئەرەگېری بەرگنۊ ، ۋەلێم ئاشکران کە جە پڕێۋەنە کېشېێنۍ ، پۊکەی وېنمۍ کە بەکاردی خێمێ و گونېە پڕ جە خاکەکاشا دڕېێنۍ .
دماو ئانەی دلۍ وڵەو سەنگەرە ئەۋەڵېنەکارە لواېمۍ دلۍ سەنگەرەکاو تەرو سوپاو ترکېەی ،
ئاۋەختە دېمەنەکە بەتەمامی ڕۊشن بۊۋە ، کەمپەکۍ سوپاو ترکېەی ېاگۍ ۋێشانە مەنێنۍ ، وڵۍ سەنگەرو سەروازەکا پێسە مەنتېقێۋە خوڵۍ وخاشاکی سەرنجەکا پۍ لا ۋێش کێشۊ ، چێگەنە ئانە ڕۊشن بۊۋە کە سەروازەکۍ سوپاو ترکېەی جە مەنتېقەو کەمپەکەو وێشانە فرە تەرسێنۍ . شێخەڵ و خاشاکەکەشا دلۍ سەنگەرەکاو وێشانە جېا ئاستەن نەېارانشا باراش بەرۊو جە سەنگەرەکاشا دورۍ گناۋە ، جگە چانەېچ چواردۊرو ۋێچشا تەلبەن کەرڎەن و پەشتەو تەلەکەېچۊ دامگاشا نېانۊ .
ېۊتەر چا دېمەنا کە جە سوپاو ترکیەی ، دلۍ وڵەو سەنگەرەکاشانە چنەشا جېا مەنەن ، ئاسەوارو بەڵگەو ئاتاۋانانە کە جە دماېن ڕۋەکاشانە ھۊڵشا دان سۊچناش ، تاکو ھېچ ئاسەوارۍ و بەڵگێۋە شۊنەو ۋێشارە جېانەمەنۊ ، ۋەرو دەم و حەر وڵۍ سەنگەرەکا کەمپەکەېنە ، ئێرێوی گۊرە کرېانۊ .
حەرپاسە فرەو چێواتەری کە ېاگۍ خوەېنەو کۊمېدېن ، جە وڵەو سەنگەرەکا سوپاو ترکېەېنە ھەن، پۍ نمونەی " سەرو تەۋەنەکاۋە نېشانەکۍ فاشېزمی تركی و ۋاچە ڕەگەزپەرستەگێشا نوېسرېێنۍ ، سەرەڕاو دۊرگێرتەو سەنگەرەکاشا بە تەلی و نېاېرەو دامگای ، بتڵۍ پلاستېکێشا نېێنێرەو ئانەېچشا پۍ ئانەی کەرڎەن ، کە بە مەخزو ۋێشان گەرېلای فرېو بڎاو ۋێچشا جە گورزەو گەرېلای پارێزنا .
ھ.ئ
